खारागोंदी में हुआ गायत्री महायज्ञ
सारनी| खारागोंदी गांव में शोभापुर प्रज्ञापीठ के सदस्यों ने पंच कुंडीय गायत्री महायज्ञ किया। इस मौके पर सैकड़ों श्रद्धालुओं ने कल्याण के लिए आहुतियां छोड़ी। गायत्री प्रज्ञापीठ के मुख्य प्रबंधक ट्रस्टी दीपचंद मालवी ने बताया कि प्रज्ञापीठ ने 24 स्थानों पर पंच कुंडीय गायत्री महायज्ञ का संकल्प लिया है। इसके तहत प्राकृतिक हरियाली के बीच बसे खारागोंदी गांव में वटवृक्ष के नीचे यज्ञ किया गया। इस मौके पर गायत्री प्रज्ञापीठ की टोली की सदस्य हेमलता मालवी, अरुणा देशमुख, श्याम गंगारे, मनोज पाटनकर, मधु यादव ने मिलकर यज्ञ संपन्न कराए। इस मौके पर ग्रामीणों को व्यसनों से दूर रहने और पौधारोपण करने समझाइश दी गई। आस-पास स्वच्छता का संदेश भी दिया गया।
bho_Deva hin_Deva